La Plataforma per la Sanitat a Alaquàs convida a un enviament massiu de correus electrònics al Conseller Cervera el 9 de febrer
08/02/2010

# La Plataforma per la Sanitat a Alaquàs convida a un enviament massiu de correus electrònics al Conseller Cervera el 9 de febrer

*   08/02/2010
*   [Imprimir](#)
*   Compartir
*    https://www.alaquas.org/documento.asp?id\_do=11856

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11856%2F0&title=Ajuntament%20d%27Alaqu%C3%A0s.%20Premsa.La%20Plataforma%20per%20la%20Sanitat%20a%20Alaqu%C3%A0s%20convida%20a%20un%20enviament%20massiu%20de%20correus%20electr%C3%B2nics%20al%20Conseller%20Cervera%20el%209%20de%20febrer)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11856/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11856/08022010blog_plataforma_Form_4.jpg)](https://www.alaquas.org/ficheros/documentos/2010/2/11856/08022010blog_plataforma_Form_10.jpg "<a href='https://www.alaquas.org/ficheros/documentos/2010/2/11856/08022010blog_plataforma_Form_10.jpg' target=_blank><i class='fa fa-external-link' aria-hidden='true'></i>.La Plataforma per la Sanitat a Alaquàs convida a un enviament massiu de correus electrònics al Conseller Cervera el 9 de febrer</a>")

La proposta de text i les adreces de correu electrònic estan disponibles en la web de la plataforma i en l'esdeveniment convocat en facebook

La Plataforma Ciutadana per la Sanitat Pública a Alaquàs inicia demà dimarts un enviament massiu de correus electrònics sol·licitant que el Conseller de Sanitat es reunisca amb l'Ajuntament d'Alaquàs i la Plataforma. Aquesta és la primera de les accions que es posaran en marxa esta setmana per a continuar reivindicant les mesures necessàries per a pal·liar la gran saturació existent en l'atenció sanitària local. La segona serà la celebració d'una taula redona sobre La Sanitat Pública a la Comunitat Valenciana amb experts en la matèria el dijous 11 de febrer a les 20 al Castell d'Alaquàs.

Per a l'enviament **massiu de correus electrònics**, la Plataforma ha sol·licitat a tots els simpatitzants de la iniciativa que remeten un correu electrònic als correu disponible del Conseller de Sanitat, Manuel Cervera, en la pàgina web www.gva.es per a sol·licitar-los que es reunisca amb l'Ajuntament d'Alaquàs i la Plataforma. La proposta de text i l'adreça de la Conselleria es poden trobar en la web de la plataforma (http://blogs.alaquas.net/plataformasanidadalaquas) i en l'esdeveniment convocat a través de la xarxa social facebook.

La Plataforma exigeix la construcció immediata a Alaquàs d'un Centre d'Especialitats que vinga a reduir la demora en la cites dels metges especialistes. Si no n'hi ha, es demanda que es complisca l'acord de posar en marxa un Centre Auxiliar de Salut en els espais públics del Mercat Municipal cedits per l'Ajuntament d'Alaquàs a la Conselleria de Sanitat per a pal·liar la gran saturació existent en l'atenció sanitària local.

Finalment, el manifest que arreplega aquestes exigències també denuncia la constant propaganda i manipulació informativa realitzada per la Generalitat Valenciana per a fer creure que ha construït un Centre Sanitari Integrat a Alaquàs i ha augmentat l'eficiència i qualitat dels serveis quan la realitat és l'apilotament en el Centre de Salut, la demora en la concessió de les cites i el desplaçament obligatori a l'Hospital General per a rebre serveis que fins ara es prestaven a Aldaia.

La **taula redona** prevista per a l'11 de febrer a les 20:00 hores en el Castell d'Alaquàs comptarà amb la participació de José Ramón Mayans, secretari de Sanitat del PSPV-PSOE; Miguel Usó, secretari general del Sector Salut i Sociosanitari de la Federació de Servicis Públics de la UGT-PV; Arturo León, secretari general de Sanitat i sector Sociosanitari de CCOO-PV; Tomàs Peres, secretari d'Estudis i programes de l'Executiva Nacional del Bloc; Francisca Coscollar, coordinadora CSI Alaquàs; i Francisco García, portaveu de la Plataforma per la Sanitat Pública a Alaquàs. A l'acte han sigut invitats representants de la Conselleria de Sanitat i del Partit Popular, però han excusat la seua assistència.

Aquestes iniciatives se sumen a les realitzades fins ara, entre les que destaquen l'arreplegada de 10.500 firmes en suport del manifest elaborat per la Plataforma, amb la que s'ha demanda una entrevista amb el Conseller de Sanitat, Manuel Cervera, i la presentació per part del Grup Socialista en les Corts Valencianes de dos esmenes als Pressupostos de la Generalitat de 2010 que arreplegava les exigències de la Plataforma.

La **Plataforma per la Sanitat Pública en Alaquàs** va ser constituïda el 2 de novembre de 2009 per col·lectius cívics de la localitat reuneix en l'actualitat a AMIAR (Associació de Minusvàlids Artesans d'Alaquàs), Associació de Jubilats i Pensionistes d'Alaquàs, Associació de Veïns Vicente Blasco Ibáñez, Associació de Veïns la Senyera, Ames de Casa Tyrius, Associació Cultural Vila d'Alaquàs, Associació de Comerciants del Mercat, Bloc Alaquàs, Club d'Atletisme, Els Verds d'Alaquàs, PP Alaquàs, PSPV-PSOE Alaquàs, i SOADI.